Чън Уантин (1600 - 1680)
![](https://bg-wushu.com/bg/wp-content/uploads/2018/11/01-chen-masters-chen-wangting.jpg)

Чън Уантин ([chen wangting](https://en.wikipedia.org/wiki/chen_wangting "chen wangting")), също така наречен Зоутин, е живял в края на династия Мин и началото на династия Цин. Той е бил вещ както в литературата, така и в бойните изкуства и е бил особено изкусен в ръкопашния бой и стиловете с оръжие. Той бил добре известен в провинциите Хенан и Шандон.

Говори се, че е предвождал военна част за борба с бандитите в провинция Шандон и успявал да ги усмирява. В по-късните си години се оттеглил в своето село и започнал да обобщава знанията и уменията си. Базирайки се на бойните изкуства, предадени му от дедите, заимствайки от други системи, следвайки Тайчи и ин ян теориите и принципите за меридианите от традиционната китайска медицина и някои техники за контрол на дишането, той създал бойната системата, известна днес като Тай Чи, система, която се характеризира с единство на ин и ян и съчетаване на твърдост и мекота.

Системата, предадена от Чън Уантин, включвала пет Тай Чи форми - една форма „Оръдеен Юмрук”, една дълга 108-позиционна форма, две спаринг форми „бутащи ръце”, както и форми с оръжие като например сабя, копие, меч, тояга, пръчка, спаринг с копия и т.н. Бутащите ръце и спарингът с копия били уникални упражнения, които не са съществували преди това.